إاذا اوصف عيونك لازم احتار
وإذا أوصف خدودك أوصف الكون
يالعينك سمه وخدك مجرات
شلت دنيانه كلهه بهاي العيون
من شفت الگمرحسبالي هليت
ماميزك عليه انتم فرد لون
بحر شعرك يفيض بموجته الليل
ويمدبخلكَه يبحر فوكَ المتون
معقوله اليظن بيه اكَدر انساك!!
وأعوف الجنه واسكن نار الظنون
ياديرة امان شلون امر بيك
وأشوف اهل العشك لجلك يركضون
لخليالطائفيه ضلوعي الاثنين
وأهجر كَلبي بيدي واكلب الكون
الك كسرات شفه محيره كل عين
كنز حسنك لحد هالساع مدفون
كون يصح بدي لبنيلك اهرام
واقبل بالذنب كون انه فرعون
تعال انطيني شفتك بوسني هنا
تعال وكَلي الك ياروحي ممنون
تعرف ليش احبك تدري يهواي
ماادري انه ليش بحالتي شلون
بيك شكداسولف واحجي للناس
تعب حته الخلك واذن اليسمعون
وشيطاني اليوزني يريدنياهواك
ماكولن عليه شيطان ملعون
شفت وسط المسله شكَد قوانين
أسف لهلالعشك مابيهه قانون
لذلك ماكو خوف وحيره وأشكال
إذا حظنك بدي وأهلك يشوفون
حق شرعي العشكَ فوق القوانين
حواسم هذا حبنه وخل يكولون